ເກົາຫຼີເໜືອຕົກລົງ ໂຈະການທົດລອງນີວເຄລຍ ເພື່ອແລກກັບ ອາຫານຊ່ວຍເຫລືອ
ທໍານຽບຂາວ​ໄດ້​ສະ​ແດງ​ຄວາມ​ຍິນ​ດີ ​ນໍາ​ຄໍາ​ປະກາດ​ດັ່ງກ່າວ​​ ໂດຍ​ເອີ້ນ​ວ່າ “ມັນ​ເປັນ​ບາດກ້າວ​ໃນ​ທາງ​ບວກ” 
ເກົາຫລີເໜືອໄດ້ຕົກລົງທີ່ຈະໂຈະ ການທົດລອງອາວຸດນີວເຄລຍ ການຍິງທົດລອງລູກສອນໄຟໄລຍະໄກ ແລະກິດຈະກໍານີວເຄລຍອື່ນໆໄວ້ຊົ່ວຄາວ ໂຮມທັງການເສີມສະມັດຖະພາບທາດຢູ ເຣນຽມນັ້ນນໍາ William Ide ຜູ້ສື່ຂ່າວວີໂອເອ ທີ່ວໍຊິງຕັນດີຊີ ລາຍງານວ່າ ພວກເຈົ້າໜ້າທີ່ ສະຫະລັດແລະເກົາຫລີເໜືອໄດ້ປະກາດໃຫ້ຊາບ ກ່ຽວກັບຄວາມຄືບໜ້າທີ່ບໍ່ຄາດຝັນນີ້ ຫລັງ ຈາກການປະຊຸມກັນຢູ່ປັກກິ່ງ ເມື່ອວັນທີ 29 ກຸມພາຜ່ານມານີ້ ທອງປານມີລາຍລະອຽດ ມາສະເໜີທ່ານ ການປະກາດດັ່ງກ່າວນີ້ແມ່ນມີຂຶ້ນ ໃນໄລຍະພຽງສອງເດືອນກວ່າ ຫລັງຈາກການອະສັນ ຍະກໍາຂອງມື້ລາງ ທ່ານກິມ ຈົງອິລ ຜູ້ນໍາສູງສຸດຂອງປະເທດປິດລັບຄອມມີວນີສເກົາຫລີ ເໜືອນັ້ນ ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດກ່າວວ່າ ເຖິງແມ່ນຍັງມີ ຄວາມເປັນຫ່ວງອັນລໍ້າເລິກກ່ຽວກັບພຶດຕິການຂອງເກົາຫລີເໜືອນັ້ນຢູ່ກໍຕາມ ແຕ່ການ ປະກາດດັ່ງກ່າວນີ້ ກໍສະທ້ອນໃຫ້ເຫັນເຖິງຄວາມກ້າວໜ້າ ທໍານຽບຂາວກໍໄດ້ສະແດງຄວາມ ຍິນດີນໍາຄໍາປະກາດດັ່ງກ່າວເຊ່ນ ກັນ ໂດຍເອີ້ນວ່າ “ມັນເປັນບາດ ກ້າວໃນທາງບວກ” ແຕ່ກໍເນັ້ນຍໍ້າ ວ່າ ສະຫະລັດກໍາລັງລໍຖ້າເບິ່ງວ່າ ເກົາຫລີເໜືອຈະລົງມືປະຕິບັດ ຕາມຄໍາປະກາດນັ້ນ ວໍຊິງຕັນກ່າວວ່າ ຕົນກໍພ້ອມແລ້ວ ທີ່ຈະເຄຶ່ອນໄຫວໄປໜ້າກັບແຜນ ການຕ່າງໆເພື່ອສະໜອງການ ຊ່ວຍເຫລືອອາຫານໃນປະລິມານ 240,000 ໂຕນ ໃນໄລຍະນຶ່ງປີ ໃຫ້ແກ່ເກົາຫລີເໜືອ ທັງສອງ ປະເທດຍັງຈະຕ້ອງໄດ້ເຮັດລາຍ ລະອຽດກັນກ່ອນ ກ່ອນທີ່ການ ຈັດສົ່ງການຊ່ວຍເຫລືອຈະເລີ່ມ ຂຶ້ນໄດ້ ໄພນໍ້າຖ້ວມ ແລະຜົນເກັບກ່ຽວທີ່ບໍ່ດີເມື່ອປີຜ່ານມາໄດ້ກໍ່ໃຫ້ເກີດມີຄວາມອຶດຫິວລະບາດ ໄປທົ່ວເກົາຫລີເໜືອ ໃນຊຸມປີ 1990 ນັ້ນ ປະເທດທີ່ທຸກຈົນຍາກແຄ້ນປະເທດນີ້ ກໍໄດ້ ປະສົບກັບການອຶດອາຫານຢ່າງໜັກບັ້ນນຶ່ງ ທີ່ເຊື່ອວ່າໄດ້ເອົາຊີວິດຜູ້ຄົນໄປຫລາຍຮ້ອຍ ພັນຄົນນັ້ນ ພວກເຈົ້າໜ້າທີ່ສະຫະລັດແລະເກົາຫລີ ເໜືອກ່າວວ່າ ນອກເໜືອຈາກການໂຈະ ການທົດລອງລູກສອນໄຟແລະນີວເຄລຍ ແລ້ວ ເກົາຫລືເໜືອຍັງໄດ້ຕົກລົງ ທີ່ຈະ ອະນຸຍາດໃຫ້ເຈົ້າໜ້າທີ່ກວດກາຈາກອົງ ການພະລັງງານປະລະມະນູສາກົນ ຫລື IAEA ຂອງສະຫະປະຊາຊາດ ເຂົ້າໄປ ສໍາຫລວດເບິ່ງໂຮງງານນີວເຄລຍແຫ່ງ ຕ່າງໆ ເພື່ອໃຫ້ພວກເຂົາເຈົ້າສາມາດ ພິສູດແລະຕິດຕາມເບິ່ງການໂຈະກິດຈະ ກໍາເສີມສະມັດຖະພາບທາດຢູເຣນຽມນັ້ນ ເມື່ອປີ 2009 ເກົາຫລີເໜືອໄດ້ຂັບໄລ່ເຈົ້າໜ້າທີ່ກວດກາຂອງອົງການ IAEA ອອກຈາກ ປະເທດ ຫລັງຈາກຖອນຕົວອອກຈາກອັນທີ່ເອີ້ນວ່າ ການເຈລະຈາຫົກຝ່າຍ ເພື່ອຍຸຕິໂຄງ ການອາວຸດນີວເຄລຍຂອງຕົນນັ້ນ ອີງຕາມຂໍ້ຕົກລົງຊຸດໃໝ່ນີ້ ພຽງຢາງຈະອະນຸຍາດໃຫ້ພວກເຈົ້າໜ້າທີ່ກວດກາເຂົ້າໄປເບິ່ງ ໂຮງງານນີວເຄລຍໃຫຍ່ທີ່ Yongbyon ແລະສະຖານນີວເຄລຍຍ່ອຍອື່ນໆ ນອກນີ້ ພວກ ເຈົ້າໜ້າທີ່ສະຫະລັດຍັງກ່າວວ່າ ເຈົ້າໜ້າທີ່ກວດກາຈະໄປພິສູດ ເພື່ອຢືນຢັນການໃຊ້ການ ບໍ່ໄດ້ແລ້ວຂອງເຕົາແຍກປາລະມະນູ ຄວາມແຮງ 5 ເມກະວັດ ທີ່ Yongbyon ແລະສະຖານ ທີ່ອື່ນໆ ທີ່ກ່ຽວຂ້ອງກັບກິດຈະກໍານີວເຄລຍຂອງເກົາຫລີເໜືອ ເຈົ້າໜ້າທີ່ສະຫະລັດທ່ານນຶ່ງ ທີ່ ຂໍບໍ່ໃຫ້ເປີດເຜີຍຊື່ ເວົ້າວ່າ ບາດ ກ້າວຕ່າງໆທີ່ເກົາຫຼີເໜືອໄດ້ເຫັນ ພ້ອມນໍາໃນເວລານີ້ ແມ່ນເປີດປະ ຕູໃຫ້ມີການເຈລະຈາຢ່າງເອົາຈິງ ເອົາຈັງ ແລະການໂອ້ລົມກັນໃນ ວົງກວ້າງຂຶ້ນກວ່າເກົ່າ ກ່ຽວກັບ ການຍຸຕິໂຄງການນີວເຄລຍຂອງ ຕົນ ພຽງຢາງໄດ້ທົດລອງລະເບີດນີວ ເຄລຍໃນປີ 2006 ແລະປີ 2009 ແຕ່ຕໍ່ມາກໍໄດ້ເຮັດໃຫ້ເກີດມີຄວາມ ເປັນຫ່ວງຂຶ້ນມາອີກໃໝ່ ເວລາເກົາ ຫລີຢືນຢັນວ່າຕົນມີໂຄງການເສີມ ສະມັດຖະພາບທາດຢູເຣນຽມ ໃນປີ 2010 ຊຶ່ງໂຄງການເສີມສະມັດຖະທາດຢູເຣນຽມດັ່ງ ກ່າວນັ້ນ ອາດອໍານວຍໃຫ້ເກົາຫລີເໜືອມີອີກຫົນທາງນຶ່ງ ສໍາລັບຜະລິດອາວຸດນີວເຄລຍໄດ້ ນອກຈາກໂຄງ ການຜະລິດອາວຸດນິວເຄລຍ ທີ່ອິງໃສ່ທາດພລູໂຕນຽມ ທີ່ເກົາຫລີເໜືອໄດ້ ເຮັດມາເປັນເວລາດົນນານແລ້ວນັ້ນ ພວກນັກວິເຄາະກ່າວວ່າ ໃນຂະນະທີ່ບາດກ້າວຕ່າງໆ ທີ່ເກົາຫລີເໜືອຕົກລົງຮັບເອົານັ້ນ ເປັນບາດກ້າວໄປສູ່ທິດທາງທີ່ຖືກຕ້ອງກໍຈິງ ແຕ່ການປະກາດດັ່ງກ່າວກໍຍັງບໍ່ຖືວ່າ ເປັນ ຜົນສໍາເລັດທີ່ສໍາຄັນໄດ້ເທື່ອ ທ່ານ Bruce Klingner ນັກຄົ້ນຄວ້າອາວຸໂສກ່ຽວກັບພາກພື້ນເອເຊຍຕາເວັນອອກສຽງ ເໜືອ ປະຈໍາມູນນິທີມໍລະດົກ ທີ່ມີສໍານັກງານຢູ່ວໍຊິງຕັນດີຊີ ກ່າວວ່າ: ແຕ່ຢ່າງໃດກໍຕາມ ມັນກໍເອື້ອອໍານວຍໃຫ້ມີວິທີທາງນຶ່ງ ທີ່ບາງທີອາດຈະເປີດການເຈລະຈາ ທາງການທູດຄືນໃໝ່ ແຕ່ເວົ້າໂດຍລວມແລ້ວ ກໍແມ່ນມັນມີຄວາມຮູ້ສຶກໃນແງ່ດີນັ້ນໜ້ອຍ ທີ່ສຸດ ຢູ່ໃນຝ່າຍບໍລິຫານແລະທັງສອງພັກໃນສະພາຄອງແກຣສ ແລະພວກຊ່ຽວຊານທັງ ໃນແລະນອກວົງການລັດຖະບານ ທີ່ວ່າ ແມ່ນແຕ່ການຮື້ຟື້ນການເຈລະຈາຫົກຝ່າຍຄືນ ໃໝ່ກໍຈະບໍ່ປະສົບຜົນ ໃນການທີ່ຈະເຮັດໃຫ້ເກົາຫລີເໜືອປະລະໂຄງການສ້າງອາວຸດນີວ ເຄລຍຂອງຕົນຢ່າງແທ້ຈິງ ” ການປະກາດກ່ຽວກັບຂໍ້ຕົກລົງ ຍຸຕິການທົດລອງນີວເຄລຍຂອງ ເກົາຫລີເໜືອແມ່ນມີຂຶ້ນພຽງບໍ່ ເທົ່າໃດມື້ ຫລັງຈາກພວກຜູ້ຕາງ ໜ້າສະຫະລັດແລະເກົາຫລີເໜືອ ໄດ້ພົບປະກັນຢູ່ປະເທດຈີນເພື່ອ ປຶກສາຫາລືກັນກ່ຽວກັບການຮຶ້ ຟື້ນການເຈລະຈາຫົກຝ່າຍຄືນ ໃໝ່ ການພົບປະກັນຄັ້ງນີ້ນັບ ວ່າເປັນເທື່ອທໍາອິດນັບຕັ້ງແຕ່ ລັດຫລືປະເທດຜະເດັດການປະ ເທດນີ້ ໄດ້ໂອນອໍານາດຈາກ ທ່ານຄິມ ຈົງອິລ ໄປໃຫ້ລູກຊາຍ ໄວໜຸ່ມ Kim Jong Un ຜູ້ຂາດ ປະສົບການ ແລະຍັງບໍ່ເຄີຍຜ່ານການທົດສອບໃນການເປັນຜູ້ນໍາແລະບໍລິຫານປະເທດນັ້ນ